पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। सूने मकानों में चोरी करने के लिए चोर अब कार से जाने लगे हैं ताकि घर के बाहर कार खड़ी देख पड़ोसियों को शक नहीं हो। ऐसी ही घटना रविवार रात को जगतपुरा में इंदिरा गांधी नगर में हुई। रात को दस बजे परिवार सहित घूमने गए मकान मालिक एक घंटे बाद जब वापस आए तो घर के बाहर कार खड़ी देख आश्चर्य चकित रह गए। मगर जब अंदर गए तो सारा माजरा समझ में आ गया। मकान मालिक के चिल्लाने पर चोर पीछे का दरवाजा खोल कर भाग गए। बाद में पुलिस ने घर के बाहर खड़ी चोरों की नैनो कार को जब्त कर लिया। कार के नंबर के आधार पर पुलिस ने एक आरोपी को गिरफ्तार कर लिया।
पुलिस ने बताया कि गिरफ्तार आरोपी मुकेश चौधरी (22) नेवटा मुहाना का रहने वाला है। फरार आरोपी सतीश शर्मा गायत्री नगर सांगानेर का रहने वाला है। नैनो कार सतीश शर्मा की है। दोनों के खिलाफ विभिन्न थानों में आपराधिक मामले दर्ज है। रविवार रात करीब दस बजे दोनों आरोपी वारदात के लिए नैनो कार से गए और इंदिरा गांधी नगर में विशाल विजय के सूने मकान के बाहर गाड़ी खड़ी कर मकान में घुस गए। विशाल विजय परिवार सहित घूमने गए हुए थे।
रात करीब 11 बजे वापस घर आए तो घर के बाहर कार खड़ी मिली और घर की लाइटें चालू थी। तब वे अंदर गए। जहां दो युवक आलमारी की तलाशी लेते मिले। चिल्लाने पर दोनों युवक फरार हो गए। सूचना पर पहुंची पुलिस ने कार को जब्त कर लिया। कार नंबरों के आधार पर पुलिस ने एक आरोपी मुकेश को गिरफ्तार कर लिया।
Photo-Rajendra Gautam
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva nso_Latn zho_Hant eng_Latn